'Minn dejjem ġidra kont' - Franco Debono jgħid lil Muscat ... jgħid ukoll illi s-siegħa tiegħu waslet L-eks Deputat Nazzjonalista Franco Debono kompla jiftaħ l-attakk fuq il-Prim Ministru Joseph Muscat, illum wara nofsinhar fi blogg illi fih saħansitra għajjar lill-Prim Ministru 'ġidra'. Din id-darba huwa akkuża lil Muscat illi huwa l-aktar Prim Ministru korrott illi qatt kellha Malta. Il-messaġġ ta' Debono jgħid hekk: "Joseph Muscat se jibqa' mfakkar bħala l-aktar politiku korrott fl-istorja ta’ Malta. Is-siegħa tiegħi waslet. Inti mxejt kif jien kont prevedejt. Il-lixka blajtha sa griżmejk għax minn dejjem ġidra kont. Għada nitkellmu aħjar Mr. Corruption." Dan huwa l-blogg li kiteb Jidher iżda li dan l-artiklu m'għadux qed jidher fuq il-blogg ta' Debono.